Alboraia obri el nou pàrquing públic i gratuït en el solar al costat del CEIP Ausiàs March per a facilitar l'aparcament
23 de novembre de 2023

L'Ajuntament d'Alboraia ja ha obert el nou pàrquing situat entre els carrers Coret i Peris, Pintor Valero i Cullera, dins del nucli tradicional. Ho fa amb un espai públic i gratuït, construït amb l'objectiu de facilitar l'aparcament, sumant-se als altres aparcaments gratuïts habilitats recentment en el límit amb Tavernes Blanques o al costat del parc caní d'Avinguda de les Corts Valencianes, entre altres.

"Un dels nostres objectius dels últims anys és atallar la dificultat per a aparcar en el nucli tradicional", explica l'alcalde, Miguel Chavarría. En aquest cas, reconeix el paper fonamental dels veïns i veïnes propietàries del solar: "Gràcies a ells i a elles, a la seua col·laboració i bona predisposició, hem pogut acordar solució temporal llogant-los l'espai i sumar-lo a la resta d'aparcaments que estem construint".

El nou pàrquing serà complementat pròximament amb més il·luminació. Part d'aquest espai, a més, s'ha reservat per al nou hort escolar del CEIP Ausiàs March, que incorporarà aquesta activitat per al seu alumnat i s'habilitaran berenadors a l'aire lliure i tendals per a protegir-los del sol.